ผอ.องค์การอนามัยโลกระบุ ปัจจุบันเชื้อวัณโรคที่ดื้อยา ระบาดอย่างไร้การควบคุม
ในการประชุมเจ้าหน้าที่สาธารณสุขจาก 27 ประเทศทั่วโลกที่จัดขึ้นในกรุงปักกิ่ง ผู้อำนวยการองค์การอนามัยโลกระบุว่า ปัจจุบันเชื้อวัณโรคที่ดื้
ผู้อำนวยการองค์การอนามัยโลก Margaret Chan กล่าวว่า ปัจจุบันมีประชากรโลกมากกว่า 9 ล้านคนติดเชื้อวัณโรคในแต่ละปีและมากกว่า 5 แสนคนติดเชื้อวัณโรคแบบดื้อยา คุณ Chanบอกว่านี่คือสัญญาณเตือนภัยว่าขณะนี้เชื้อวัณโรคที่ดื้อยากำลังแพร่กระจายสู่ผู้คนทั่วไปอย่างกว้างขวาง และซ่อนเร้นองค์การอนามัยโลกหรือ WHO ระบุว่าเมื่อปีที่แล้วการแพร่กระจายของเชื้อวัณโรคดื้อยาเพิ่มขึ้นสูงสุดเป็นสถิติใหม่ แต่มีการตรวจพบผู้ป่วยติดเชื้อดังกล่าวน้อยกว่า5% ของผู้ติดเชื้อทั้งหมด และมีผู้ป่วยที่ได้รับการเยียวยารักษาไม่ถึง 3%โดยเชื้อวัณโรคดื้อยาได้แพร่กระจายในหลายประเทศ เช่นประเทศจีน อินเดียรัสเซียและบราซิล ซึ่งระบบการดูแลสุขภาพยังไม่ทั่วถึง รวมทั้งประเทศแอฟริกาใต้ที่พบว่าผู้ป่วยโรคเอดส์จำนวนมากติดเชื้อวัณโรคแบบดื้อยา นอกจากนี้ยังมีรายงานการพบผู้ติดเชื้ออย่างน้อย 1 คนในอีก 55 ประเทศ สำหรับประเทศจีนรายงานระบุว่าเมื่อปี 2007 มีผู้ติดเชื้อวัณโรคราว 4 ล้าน 5 แสนคนและในแต่ละปีมีผู้ป่วยวัณโรคเสียชีวิตราว 2 แสนคนในขณะที่ชาวจีนที่ติดเชื้อวัณโรคแบบดื้อยามีจำนวนราว 112,000 คน ซึ่งมากเป็นอันดับ2 รองจากอินเดีย ในสัปดาห์นี้เจ้าหน้าที่ด้านสาธารณสุขจาก 27ประเทศร่วมประชุมที่กรุงปักกิ่งเพื่อหาทางรับมือการแพร่กระจายของเชื้อวัณโรคดื้อยาโดยในวันพุธ BillGates มหาเศรษฐีหมายเลขหนึ่งของโลกได้ประกาศมอบเงินทุนมูลค่า 33ล้านดอลล่าร์ซึ่งมาจากความรว่มมือระหว่างมูลนิธิ Bill & Melinda Gates กับรัฐบาลจีน เพื่อใช้ในการวินิจฉัย และเยียวยาผู้ติดเชื้อวัณโรค Bill Gates กล่าวว่าในทศวรรษหน้าปัจจัยสำคัญที่บ่งชี้ถึงการต่อสู้กับวัณโรคทั่วโลกคือการดำเนินการของบรรดาประเทศกำลังพัฒนาต่างๆ เชื้อวัณโรคนั้นสามารถติดต่อได้ง่ายๆเพียงแค่ไอหรือจาม เชื้อโรคนั้นก็จะแพร่กระจายปะปนอยู่ในอากาศได้ทันทีคาดว่าปัจจุบันมีประชากรโลกเสียชีวิตจากวัณโรคเกือบ 2 ล้านคนในแต่ละปี และแม้ผู้ป่วยวัณโรคทั่วโลกราวครึ่งหนึ่งจะได้รับการเยียวยาอย่างเหมาะสมแต่เชื้อวัณโรคที่ดื้อยานั้นจนถึงขณะนี้ ยังไม่มีวิธีรักษาอย่างเด็ดขาดรวมทั้งต้องใช้ทั้งเวลาที่นานกว่า และค่าใช้จ่ายที่มากกว่าหลายเท่าในความพยายามเยียวยารักษาผู้ป่วยที่ติดเชื้อวัณโรคแบบดื้อยา